शाहजहॉं का अभियान:-1617 में जहांगीर ने राजकुमार परविज की जगह पर राजकुमार खुर्रम को दक्‍खन का राज्‍यपाल नामांकित किया गया और उसे शाह की उपाधि दी । खुर्रम के नेतृत्‍व में मुगलसेना व्‍दारा शांतिपूर्ण विजयों से प्रसन्‍न होकर जहॉंगीर ने 12 ऑक्‍टोबर 1617 ई. में उसे शाहजहॉं की उपाधि से सम्‍मानित किया । 1627 में जहांगीर की मृत्‍युपश्‍चात शाहजहॉं मुगल बादशाह बनें । 1 मार्च 1630 को दक्‍खन में असंतोषजनक परिस्थितियों के कारण, मुगलगबादशाह शाहजहॉं बुरहानपुर आए । इस समय वे बीजापुर, गोलकुण्‍डा और अहमदनगर अभियानों के चलते दो वर्षों तक यहॉं रहे । इन अभियानों के दौरान ही शाहजहॉं की प्रिय बेगम मुमताज महल का प्रसवपीड़ा से निधन हो गया । मुमताज महल का शव ताप्‍ती के उस पार जैंनाबाद के एक बगीचे में दफन किया गया था । उसी वर्ष दिसंबर के शुरू में (1631 AD), मुमताज महल के शारिरीक अवशेष आगरा पहुंचाए गए । 1632 में महावत खान को दक्‍खन का वाइसराय बनाकर शाहजहॉं ने बुरहानपुर से आगरा प्रस्‍थान किया ।